ᱢᱟᱱᱤ ᱨᱟᱛᱱᱟᱢ
ᱜᱚᱯᱟᱞᱟ ᱨᱟᱛᱱᱟᱢ ᱥᱩᱵᱽᱨᱟᱢᱟᱱᱤᱭᱟᱢ (ᱤᱝᱨᱟᱹᱡᱤᱺ Gopala Ratnam Subramaniam; ᱡᱟᱱᱟᱢᱺ ᱒ ᱡᱩᱱ ᱑᱙᱕᱖) ᱚᱠᱚᱭ ᱫᱚ ᱦᱚᱲ ᱠᱚ ᱥᱠᱮᱨᱤᱱ ᱞᱮᱠᱟ ᱠᱟᱛᱮ ᱢᱟᱱᱤ ᱨᱟᱛᱱᱟᱢ ᱧᱩᱛᱩᱢ ᱛᱮ ᱠᱚ ᱵᱟᱰᱟᱭ ᱟᱠᱟᱫᱮᱭᱟ, ᱩᱱᱤ ᱫᱚ ᱥᱤᱧᱚᱛ ᱥᱤᱱᱮᱢᱟ ᱫᱩᱱᱤᱭᱟᱹ ᱨᱮᱱ ᱥᱤᱱᱮᱢᱟ ᱰᱟᱭᱨᱮᱠᱴᱚᱨ, ᱥᱨᱠᱤᱱ ᱚᱞᱚᱜ-ᱤᱡ, ᱟᱨ ᱯᱨᱚᱰᱤᱭᱩᱥᱟᱨ, ᱩᱱᱤ ᱫᱚ ᱟᱥᱚᱠᱟᱭ ᱛᱮ ᱛᱟᱢᱤᱞ ᱥᱤᱱᱮᱢᱟ ᱤᱱᱰᱟᱥᱴᱨᱤ ᱱᱨᱮᱭᱮ ᱠᱟᱹᱢᱤᱭᱟ| ᱨᱟᱛᱱᱟᱢ ᱫᱚ ᱛᱩᱨᱩᱭ ᱜᱚᱴᱟᱝ ᱡᱟᱹᱛᱤᱭᱟᱹᱨᱤ ᱥᱤᱱᱮᱢᱟ ᱥᱤᱨᱯᱟᱹᱭ ᱧᱟᱢ ᱟᱠᱟᱫᱟ, ᱥᱩᱨᱩᱭ ᱜᱚᱴᱟᱝ ᱥᱟᱣᱩᱛ ᱯᱷᱤᱞᱢ ᱯᱷᱮᱭᱟᱨ ᱥᱤᱨᱯᱟᱹ, ᱟᱨ ᱟᱹᱰᱤ ᱟᱭᱢᱟ ᱥᱤᱨᱯᱟᱹᱭ ᱠᱚᱭ ᱧᱟᱢ ᱟᱠᱟᱫᱟ ᱫᱷᱟᱹᱨᱛᱤ ᱨᱮᱭᱟᱜ ᱵᱷᱤᱱᱟᱹ ᱵᱷᱤᱱᱟᱹ ᱯᱡᱤᱞᱢ ᱯᱚᱨᱚᱵᱽ ᱠᱚᱨᱮ| ᱒᱐᱐᱒ ᱥᱮᱨᱢᱟ ᱨᱮ ᱥᱤᱧᱚᱛ ᱥᱚᱨᱠᱟᱨ ᱫᱚ ᱯᱚᱫᱽᱢᱚ ᱥᱨᱤ ᱥᱤᱨᱯᱟᱹ ᱛᱮᱭᱮ ᱢᱟᱱᱚᱛ ᱞᱮᱫᱮᱭᱟ, ᱥᱤᱱᱮᱢᱟ ᱨᱮ ᱮᱱᱮᱢ ᱠᱷᱟᱹᱛᱤᱨ ᱛᱮ|
ᱮᱛᱚᱦᱚᱵ ᱡᱤᱭᱚᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱢᱟᱱᱤ ᱨᱟᱛᱱᱟᱢ ᱫᱚ ᱒ ᱡᱩᱱ ᱑᱙᱕᱖ ᱢᱟᱹᱦᱤᱛ ᱦᱤᱞᱚᱜ ᱢᱟᱫᱩᱨᱟᱭ ᱛᱟᱢᱤᱞ ᱱᱟᱰᱩ ᱨᱮᱭᱮ ᱡᱟᱱᱟᱢ ᱞᱮᱱᱟ, ᱩᱱᱤ ᱫᱚ ᱟᱭᱭᱟᱨ ᱜᱷᱟᱨᱚᱧᱡᱽ ᱨᱮᱱ ᱫᱚᱥᱟᱨ ᱦᱚᱯᱚᱱ ᱢᱮᱱᱛᱮ ᱯᱦᱤᱞᱢ ᱯᱨᱚᱰᱟᱠᱥᱚᱱ ᱥᱟᱶ ᱟᱹᱰᱤ ᱵᱟᱹᱲᱛᱤ ᱜᱮᱭᱮ ᱡᱚᱲᱟᱣᱮ ᱛᱟᱦᱮᱸᱠᱟᱱᱟ| ᱩᱱᱤ ᱨᱮᱱ ᱟᱯᱟᱛᱟᱜ ᱧᱩᱛᱩᱢ ᱫᱚ ᱮᱥᱹ ᱜᱚᱯᱟᱞ ᱨᱟᱛᱱᱟᱢ ᱛᱟᱦᱮᱸᱠᱟᱱ ᱛᱟᱭᱟ, ᱚᱠᱚᱭ ᱫᱚ ᱵᱷᱤᱱᱩᱣ ᱯᱤᱠᱪᱟᱨ ᱨᱮ ᱰᱤᱥᱴᱨᱤᱵᱚᱣᱴᱟᱨ ᱞᱮᱠᱟ ᱛᱮᱭᱮ ᱠᱟᱹᱢᱤ ᱠᱟᱱ ᱛᱟᱦᱮᱸᱠᱟᱱᱟ| ᱟᱨ ᱩᱱᱤ ᱟᱡ ᱦᱚᱯᱚᱱᱵᱟ "ᱵᱮᱱᱟᱥ" ᱠᱨᱤᱥᱱᱟᱢᱩᱨᱛᱷᱤ ᱫᱚ ᱯᱷᱤᱞᱢ ᱯᱨᱚᱰᱤᱭᱩᱥᱟᱨᱮ ᱛᱟᱦᱮᱸᱠᱟᱱᱟ| ᱩᱱᱤ ᱨᱮᱱ ᱢᱟᱨᱟᱝ ᱫᱟᱫᱟ ᱡᱤᱹ ᱵᱷᱮᱱᱠᱮᱴᱮᱥᱣᱟᱨᱟᱱ ᱢᱟᱱᱤ ᱯᱷᱤᱞᱢ ᱯᱨᱚᱰᱤᱭᱩᱥ ᱞᱮᱫᱟᱭ| ᱩᱱᱤ ᱨᱮᱱ ᱦᱩᱰᱤᱧ ᱵᱚᱭᱦᱟ ᱡᱤᱹ ᱥᱨᱤᱱᱮᱵᱟᱥ ᱫᱚ ᱟᱡ ᱢᱟᱨᱟᱝ ᱫᱟᱫᱟ ᱯᱦᱤᱞᱢ ᱯᱨᱚᱰᱤᱭᱩᱥ ᱨᱮ ᱜᱚᱲᱚᱣᱟᱫᱮᱭᱟ| ᱢᱟᱱᱤ ᱨᱟᱛᱱᱟᱢ ᱫᱚ ᱢᱟᱫᱽᱨᱟᱥ (ᱱᱟᱦᱟᱜ ᱪᱮᱱᱱᱟᱭ) ᱨᱮ ᱟᱡ ᱵᱚᱭᱦᱟ ᱟᱨ ᱢᱟᱢᱚ-ᱦᱟᱛᱚᱢ ᱵᱚᱭᱦᱟ ᱠᱚ ᱥᱟᱶ ᱛᱮᱭᱮ ᱦᱟᱨᱟ ᱵᱩᱨᱩ ᱞᱮᱱᱟ| ᱢᱤᱫᱴᱮᱱ ᱯᱷᱤᱞᱢ ᱜᱷᱟᱨᱚᱧᱡᱽ ᱨᱮᱱ ᱦᱚᱭ ᱠᱟᱛᱮ ᱨᱮᱷᱚᱱ ᱯᱷᱤᱞᱢ ᱵᱟᱠᱚ ᱧᱮᱞ ᱚᱪᱚᱣᱟ ᱠᱚ ᱠᱟᱱ ᱛᱟᱦᱮᱸᱠᱟᱱᱟ, ᱩᱱᱠᱚ ᱞᱟᱟᱹᱜᱤᱫ ᱪᱤᱱᱮᱢᱟ ᱧᱮᱞ ᱫᱚ ᱟᱵᱨᱚᱱ ᱜᱮ ᱛᱟᱦᱮᱸᱠᱟᱱᱟ|
ᱟᱡᱟᱜ ᱡᱤᱭᱚᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱨᱟᱛᱱᱟᱢ ᱫᱚ ᱥᱩᱦᱟᱥᱤᱱᱤ ᱥᱟᱶᱮ ᱵᱟᱯᱞᱟ ᱞᱮᱱᱟ, ᱚᱠᱚᱭ ᱫᱚ ᱥᱟᱣᱩᱛ ᱥᱤᱱᱮᱢᱟ ᱨᱮᱱ ᱱᱟᱢᱰᱟᱠ ᱮᱠᱴᱨᱮᱥ ᱠᱟᱱᱮ| ᱩᱱᱠᱤᱱᱟᱜ ᱵᱟᱯᱞᱟ ᱫᱚ ᱑᱙᱘᱘ ᱥᱮᱨᱢᱟ ᱨᱮ ᱦᱚᱭ ᱞᱮᱱᱟ| ᱩᱱᱤᱠᱤᱱ ᱨᱮᱱ ᱫᱚ ᱢᱤᱫᱴᱮᱱ ᱠᱚᱲᱟ ᱦᱚᱯᱚᱱ ᱢᱮᱱᱟᱭᱟ, ᱚᱠᱭ ᱫᱚ ᱑᱙᱙᱒ ᱥᱮᱨᱢᱟ ᱨᱮᱭᱮ ᱡᱟᱱᱢ ᱟᱠᱟᱱ[᱑]| ᱨᱟᱛᱱᱟᱢ ᱫᱚ ᱟᱡᱟᱜ ᱜᱷᱟᱨᱚᱧᱡᱽ ᱥᱟᱶ ᱟᱞᱣᱟᱨᱯᱤᱴ, ᱪᱮᱱᱱᱟᱭ ᱨᱮᱭᱮ ᱛᱟᱦᱮᱱ ᱠᱟᱱᱟ, ᱚᱠᱟ ᱨᱮ ᱩᱱᱤ ᱰᱚ ᱟᱡᱟᱜ ᱯᱨᱚᱰᱟᱠᱥᱚᱱ ᱠᱚᱢᱯᱟᱱᱤ ᱢᱟᱫᱽᱨᱟᱥ ᱴᱚᱠᱤᱥᱮ ᱪᱟᱞᱟᱣᱮᱫ ᱠᱟᱱᱟ|[᱒][᱓]
ᱯᱷᱤᱞᱢ ᱠᱮᱨᱤᱭᱟᱨ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱮᱛᱚᱦᱚᱵ ᱠᱮᱨᱤᱭᱟᱨ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱢᱟᱱᱤ ᱨᱟᱛᱱᱟᱢ ᱫᱚ ᱟᱡᱟᱜ ᱪᱟᱹᱠᱨᱤ ᱛᱮ ᱵᱟᱭ ᱫᱷᱤᱨ ᱯᱩᱨ ᱞᱮᱱ ᱛᱮ ᱟᱡᱟᱜ ᱚᱞᱚᱜ ᱯᱟᱲᱦᱟᱣ ᱵᱟᱹᱲᱛᱤ ᱨᱮᱭᱟᱜ-ᱮ ᱠᱩᱨᱩᱢᱩᱴᱩ ᱞᱮᱫᱟ| ᱚᱱᱟ ᱚᱠᱛᱮ ᱨᱮ ᱩᱱᱤ ᱨᱮᱱ ᱢᱤᱫᱴᱮᱱ ᱜᱟᱛᱮ ᱨᱟᱵᱤ ᱥᱟᱝᱠᱟᱨ, ᱚᱠᱚᱭ ᱫᱚ ᱢᱤᱫᱴᱮᱱ ᱯᱷᱤᱞᱢ ᱰᱟᱭᱨᱮᱠᱴᱚᱨ ᱵᱤᱹᱟᱨᱹ ᱯᱟᱱᱴᱷᱩᱞᱩ ᱨᱮᱱ ᱦᱚᱯᱚᱱ ᱠᱟᱱᱮ, ᱩᱱᱤ ᱫᱚ ᱟᱡᱟᱜ ᱯᱟᱹᱦᱤᱞ ᱯᱷᱤᱞᱢᱮ ᱵᱟᱱᱟᱣᱮᱫ ᱠᱟᱱ ᱛᱟᱦᱮᱸᱠᱟᱱᱟ| ᱢᱟᱱᱤ ᱨᱟᱛᱱᱟᱢ, ᱨᱟᱵᱤ ᱥᱟᱝᱠᱟᱨ ᱟᱨ ᱟᱨ ᱢᱤᱫᱴᱮᱱ ᱜᱟᱛᱮ ᱮᱥᱹ ᱵᱟᱞᱟᱪᱟᱱᱫᱟᱨ ᱨᱮᱱ ᱦᱚᱯᱚᱱ ᱢᱤᱞᱟᱹᱣ ᱠᱟᱛᱮ ᱱᱚᱣᱟ ᱯᱷᱤᱞᱢ ᱨᱮ ᱥᱠᱨᱤᱯᱴ ᱨᱮᱭᱟᱜ ᱠᱚ ᱠᱟᱹᱢᱤ ᱞᱮᱫᱟ|
ᱥᱟ.ᱠᱷᱭᱟ.ᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ Press Trust of Indi (2 April 2008). "Mani Ratnam's son a hit at party meet". The Indian Express. Archived from the original on 10 November 2012. Retrieved 21 May 2012.
- ↑ Ramkumar, Krishna (19 September 2009). "Planet plush!". The Times of India. p. 37. Archived from the original on 26 November 2013. Retrieved 23 May 2012.
- ↑ "Security cover for Mani Ratnam reviewed". The Hindu. Chennai, India. 18 January 2003. Archived from the original on 13 September 2012. Retrieved 10 September 2011.
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn eng_Latn